NATS

"NATS holder hånden over os."

- Orrotius før Slaget om Nyverden.

NATS er skaberen af Tharabruatis, alle dets væsener, natur og magi. Guden er den eneste, der eksisterede før Førverden, og har overset alle eventyr der er sket og vil ske. Størstedelen af befolkningen anser NATS for at være Godhedens Rod, og guden tilbedes især af magikere som dem i Kanald-Lavet og Kanok-Lavet, i klostre og kirker spredt udover hele kontinentet. NATS' antitese er STAN.

Udseende
NATS er utegnelig, og fremstilles derfor som en sløret skikkelse på vægmalerier så som det, der kan findes i Mastertowns Kloster, hvor Argametes jævnligt beder til guden.

Betydning
"Jeg håber, NATS er i godt humør."

- Constantine før Slaget om Nyverden.

Folk, der grundigt dyrker religionen omkring NATS, er meget prægede af et værdisæt der går ud på skæbne og mening. At acceptere NATS ind i sin sjæl er at acceptere, at alt på et dybt plan er påtænkt, og ikke blot en serie af tilfældigheder og spontane beslutninger. Det giver livet kohærens, og opfordrer den troende til at fortsætte ned ad verdens sti, velvidende at lige meget hvad de gør eller ikke gør, har NATS et gennemtænkt svar. Årsagsfinder Månevej skrev:
 * "Der er tale om en næsten barnagtigt krav om validering. En udødelig autoritetsfigur, der i urokkelig ro holder øje med os, nikker og ryster på hovedet. "Sådan skulle det altid være," lyder det lyder det til tider, og andre gange lyder det: "Det var aldrig meningen." Selv når livet kan føles som et sæt af terningekast, vil NATS' milde blik formidle, at alt var gudens hensigt, som var vi tegninger på et papir. Ikke at tro på NATS er ikke at tro på noget, og så kan man lige så godt give op på eventyret."

Den berømte Eventyrer, satyren Orrotius, dykker ned i adskillige NATS-tekster for at bekæmpe den eksistentielle krise han har fået år efter Kronekuppet, og finder ny, livsbekræftende mening, hvilket han deler med sin ængstelige kammerat Constantine.